
Къамбий М. А. «Къэбэрдей-Балъкъэр Республикэм и пащхьэм щиIэ фIыщIэм папщIэ» орденыр етыным и IуэхукIэ
Къэбэрдей-Балъкъэр Республикэм и Iэтащхьэм и Указ
ЩIэблэр егъэджэнымрэ гъэсэнымрэ езым и щхьэкIэ куэд зэрыхищIыхьам къыхэкIыу «Къэбэрдей-Балъкъэр Республикэм и пащхьэм щиIэ фIыщIэм папщIэ» орденыр етын Къамбий Мухьэб Алим и къуэм.
Къэбэрдей-Балъкъэр Республикэм
и Iэтащхьэ КIуэкIуэ Юрий
Налшык къалэ
2017 гъэм накъыгъэм и 25-м
№83-УГ
Къамбий Мухьэб Алим и къуэр КъБАССР-м щыщ Дзэлыкъуэ щIыналъэм хыхьэ Къармэхьэблэ къуажэм 1923 гъэм накъыгъэм и 25-м къыщалъхуащ. Хэку зауэшхуэм хэтащ. Абы къикIыжа нэужь 1946 гъэм къыщыщIэдзауэ 1987 гъэ пщIондэ щылэжьащ Къармэхьэблэ дэт курыт школым, япэщIыкIэ егъэджакIуэу, иужькIэ абы и унафэщIу. А зэманым курыт еджапIэр щIыналъэм щынэхъыфIхэм хабжэ хъуауэ щытащ. 1997 гъэм а еджапIэм фIащащ Къамбий М. А. и цIэр.
ЩIэблэр егъэджэным хуищIа хэлъхьэныгъэшхуэм папщIэ СССР-м и Совет Нэхъыщхьэм и Президиу-мым и УнафэкIэ Мухьэб Алим и къуэм къыфIащащ Социалист Лэжьыгъэм и ЛIыхъужь цIэр икIи Лениным и орденри къратауэ щытащ. Ар Къэбэрдей-Балъкъэр АССР-м щIыхь зиIэ и егъэджакIуэщ.
